SA se eerste Masterchef aangewysDeena Naidoo. Foto: Masterchef SA se Facebook-blad Dié eer het Deena Naidoo van Durban gisteraand te beurt geval. Naidoo het die hoogste punte van die beoordelaars gekry tydens drie verskillende uitdagings om Sue-Ann Allen van Kaapstad te klop. Die eerste uitdaging was ŉ sogenaamde “mystery box” waarin daar hoofsaaklik groente was en moes die deelnemers ŉ voorgereg daaruit maak. Tydens die tweede uitdaging is die deelnemers vrye teuels gegee om enige hoofgereg van hul keuse te maak. Vir die laaste uitdaging moes Naidoo en Allen ŉ gedekonstrueerde melktert maak. Naidoo wen onder meer ŉ tweejaarkontrak om ŉ restaurant by Montecasino te bedryf sowel as ŉ nuwe motor en R250 000 kontant.